Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 71/12/7706	Poprad, 28.5.2013
EEČ : 2-57-93-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Poprad zo dňa 28.3.2012, spisová značka 1 Pv 71/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 27.01.2012 v čase o 10.30 hod. v lesnom poraste č. XXXXX na parcele č. XXXXX kat. územie XXXXX, ktorý porast patrí do lesného pôdneho fondu,  bez povolenia ukradol zo zeme ležiacu drevnú hmotu - Borovice sosny (Pinus sylvestris) v kvalite vláknina o priemere 26 cm a dĺžke 2 metre, teda objeme 0,10 m3, s tým, že ju použije doma na kúrenie, čím spôsobil XXXXX XXXXX, XXXXX so sídlom XXXXX, XXXXX č. 66 škodu v sume 3,72 € a činu sa dopustil napriek tomu, že bol rozkaznom konaní Obvodného úradu XXXXX XXXXX dňa 25.03.2011, ktorý sa stal právoplatným dňa 18.04.2011 uznaný vinným zo spáchania priestupku proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, za čo mu bola uložená pokuta vo výške 15 €, pričom drevná hmota bola ponechaná v lesnom poraste 

Uznesením prokurátora Okresnej prokuratúry Poprad zo dňa 28.3.2012, spisová značka 1 Pv 71/12/7706, bola určená obvinenému skúšobná doba v trvaní 12 mesiacov.
Odôvodnenie:
Námestníčka okresného prokurátora v Poprade uznesením sp. zn. 1 Pv 71/12-3 zo dňa 28.03.2012 podľa § 216 ods. 1 Trestného poriadku podmienečne zastavila trestné stíhanie obv. XXXXX pre prečin krádeže podľa § 212 ods. 2 písm. d/, písm. f/ Trestného zákona.  

	Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanásť) mesiacov.   

	Uznesenie o podmienečnom zastavení trestného stíhania nadobudlo právoplatnosť 03.04.2012.  Skúšobná doba uplynula 03.04.2013.      

	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Po uplynutí skúšobnej doby bolo preverené správanie sa obvineného XXXXX počas podmienečného zastavenia trestného stíhania vyžiadaním správy o povesti z miesta trvalého bydliska, odpisu z registra trestov a správy z Obvodného úradu, Odboru všeobecnej vnútornej správy XXXXX.   

	Zo zabezpečených podkladov vyplýva, že obvinený v priebehu skúšobnej doby viedol riadny život, nebol súdom odsúdený za trestný čin, ani postihnutý správnym orgánom za priestupok. Zo správy Obce XXXXX je hodnotený všeobecne. Správanie na verejnosti má slušné, výtržnosti nevyvoláva, v obci je zapojený do verejnoprospešných prác. Doteraz nebol prejednávaný komisiou verejného poriadku. 

	Z týchto dôvodov bolo potrebné rozhodnúť tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený  do troch dní od jeho oznámenia na Okresnú prokuratúru v Poprade. Ak táto sťažnosti nevyhovie, predloží ju na rozhodnutie nadriadenej prokuratúre. Sťažnosť má odkladný účinok. Právoplatnosťou uznesenia nastávajú účinky zastavenia trestného stíhania. 

Mgr. Tomáš Gerbery
prokurátor